stanford-oval/wikipedia huggingface dataset:
עיקרי התחייה
הערות שוליים

↑  נספח לגיליון החמישי של 'במחתרת' שבט תש"א, ראה בכתבי לוחמי חרות ישראל, כרך א' עמוד 51.
↑  נתן ילין-מור,לוחמי חרות ישראל - אנשים, רעיונות, עלילות, עמ' 60.
↑  משה וטוביה סבוראי, מאצ"ל ללח"י - סיפור אישי, 1989.
↑  זאב איבינסקי, לח"י, צבת ראשונה, יאיר תשס"ג, ראש כרך ב' בפרק העוסק ב"עיקרי התחייה", מובאות מטיוטת קלעי וממשנת חיב"ד. וראו גם: משה וטוביה סבוראי, מאצ"ל ללח"י - סיפור אישי, 1989 עמ' 278: "כמו כן נתקל חנוך בחוברת אידאולוגית של המשורר יעקב כהן, חנוך הראה חומר זה לשטרן והוא הגיב בהצעה לחבר עקרונות לתנועה. שטרן ניסח את העקרונות 'ניסוח סופי בלשון נשגבה'".
↑  ראו ספר בית"ר - קורות ומקורות, הוועד להוצאת ספרי בית"ר ירושלים-תל אביב תשל"ג, עמ' 288.
↑  נחמיה בן תור, ספר תולדות לח"י, כרך א' עמ' 164.
↑  אמר לעם
↑  ראו יעקב ויינשייל, הדם אשר בסף, המתמיד 1956, בעמ' 85 מסביר שטרן את בחירת כינויו והשוואתו לגיבור מצדה אלעזר בן יאיר: "אם בן יאיר היה אחרון הלוחמים, הרי בלעדי בן-יאיר חדש, לא תקום יהודה. זה אמנם פיוט אולם אי הגבול בין השיר והסיף?". על רמיזות משיחיות בדבריו של שטרן ראו בשירו "המשיח" (עמ' 130 בספר שיריו).
↑  עדה ייבין, בארגמן, הדר תל אביב 1968, עמ' 216. וכן: משה וטובה סבוראי שם.
↑  מסופר ששטרן הבחין באחד מפרסומי הארגון שהושמט הבית השישי של הפיוט "מעוז צור" בטענה שהשיר הודפס מטעמים לאומיים ולא דתיים. שטרן היה נסער מכך ואמר בכעס: "דתו של העם היהודי אינה דת ככל הדתות. היא לא רק אמונה, אלא כלל תפיסתה של היהדות. אם אין דת אין יהדות, ואין אנו באים לגאול רק את עצמנו. מי שאינו מסוגל להבין את ערכה של הדת גם בשביל הלאומיות הישראלית - סופו לסטות מן הדרך ואין להאמין בו. כל גיבורי האומה היו אנשים שהאמינו אמונה שלמה ותמימה בעזרתו של הקב"ה. איני יוצא מכאן עד שתוסיף את הבית השישי. הרי זו הסיבה שסירבתי לוותר על סעיף בית המקדש ב'עיקרי התחיה', שידעתי שאנשים יפרשו בגללו מהתנועה. מקור: יואל יעקובי, רוח ולחימה, באתר ערוץ 7, 3 בינואר 2008. על דתיותו של יאיר שטרן ראו גם נתן ילין מנור, לח"י - אישים, רעיונות, עלילות, עמ' 61 וכו'
↑  צ"ל ויקרא רבה לה,ה. מסתבר שהאות ח' השתבשה בכמה מהגרסאות (ולפי דפוס וילנא: ל"ה,ו.)
↑  משה וטובה סבוראי, שם עמ' 280-281.
↑  נתן ילין-מור, שם עמ' 61.
↑  לח"י כתבים, כרך א' עמ' 923-924
↑  שם עמ' 329-332
↑  באואר יהודה, דיפלומטיה ומחתרת במדיניות הציונות 1939-1945, מרחביה, ספרית הפועלים 1963, עמ' 66 ו-192. ראו גם את דבריו של משה שרת ביומן מדיני כ"ה עמ' 268.
↑  כל כתבי שבתי בן דב ח"ב עמ' 493–495. שם בהע' 294 מביא העורך יהודה עציון דוגמה לכך מטיוטת קלעי לעיקרים שהגדיר את "רוח ישראל" כך: "יחס הוקרה וכבוד ליהדות הדתית השומרת על הקשר בין האומה לבין קונה אלהי צבאות ישראל, ולערכי הדת הישראליים, שבהם אצורה הכרת הייעוד הנצחי של ירושלים וגאולתה...וטיפוח קנייני הרוח והחזון, שבלעדם לא תיתכן הקמת מלכות ישראל". אותו עיקר תימצת וערך שטרן ("החינוך") לנוסח בן תשע מילים: "חינוך העם לאהבת החירות וטיפוח נאמנות קנאית לקנייניו הנצחיים", הרי שהסיר את תודעת האלוה ואת הזיקה בין האמונה לאותם קניינים.
↑  כתבי לח"י כרך א' עמ' 70-71
| אברהם שטרן (יאיר) |
| --- | --- | --- |
| פעילות | אצ"ל • לח"י |  |
| שיריו | חיילים אלמונים • השבועה • הרי את מקודשת לי • חיים אנחנו במחתרת |  |
| הנצחתו | חוות יאיר • כוכב יאיר צור יגאל • נווה יאיר • מוזיאון הלח"י |  |
| הגותו | עיקרי התחיה |  |
יעקב כהן, הוגה משנת חיב"ד.
יוסף קלוזנר. ספק אם ידע לאן פני שטרן מועדות, כאשר סייע בידו בגיבוש אידאולוגיה נפרדת.
נתן ילין-מור, "לעיתים היה ההגיון הקר נמס מול להט האמונה".
מרחב ציבורי

ערך זה עוסק במונח מתחום האדריכלות והתכנון האורבני. אם התכוונתם לפעילויות הנעשות בציבור, ראו .
מרחב ציבורי הוא מונח מתחום האדריכלות והתכנון האורבני והוא מוגדר כמרחב פיזי וטריטוריאלי בבעלות עירונית הפתוח לציבור.
הגדרה

מרחב ציבורי והוא מושג רחב ודינמי המכיל תאוריות והגדרות מתחומים שונים. מרחב ציבורי בהגדרתו ההיסטורית לפי הפילוסוף והסוציולוג הגרמני יורגן הברמאס הוא השטח הנמצא בין המתחם הפרטי לבין הממשלתי והכלל רשאים להשתמש בו באופן שווה וחופשי. מרחב ציבורי מאפשר אינטראקציה בין תושבי/חברי קהילה עירונית או יישובית ומקנה להם את החופש להתאחד, לדון בבעיות חברתיות ולתרגם את הדיון לפעולה פוליטית. על פי התאוריה הקושרת בין המרחב הפיסי לאפשרויות החברתיות הטמונות בו, באמצעות המרחב הציבורי נוצר שיח שבו פרטים וקבוצות נפגשים לדון באינטרסים משותפים, ובמידת האפשר, מגיעים להסכמה משותפת.
המרחב הציבורי הוא מקום פיזי בעל משמעות חברתית והוא מעצב תודעה סוציו-פוליטית של פרטים וקולקטיב כאחד. המרחבים הציבוריים בונים את העיר ונותנים לה את אופייה והם לב ליבה של כל פעילות משותפת קהילתית, יצירתית ועסקית בעיר, יומיומית או מיוחדת. המרחב הציבורי בעיר משפיע באופן ישיר וניכר על איכות חיי התושבים, כלומר, אחד הפרמטרים המרכזיים לעיר טובה הוא זמינות השהייה במרחב הציבורי.
הסוגיה הפוליטית הנוגעת למרחב הציבורי מתייחסת לצדק חלוקתי וליחסי הכוח בין הקבוצות המשתמשות בו. המכשול המרכזי הראשון הוא הריבוד המעמדי–גזעי-כלכלי, המביא לחלוקה בלתי שוויונית של משאבים, בין היתר, במרחב הציבורי. אזורים חזקים תובעים לעצמם זכויות ונכסים רבים יותר, בהשוואה לאזורים החלשים של העיר. אזורים מודרים למשל, מנועים לעיתים מזכויות יסוד, כגון אוויר חופשי, מרחב פתוח ונוף. הם מאוכלסים בצפיפות ומוזנחים ברמת התשתיות והפיתוח הסביבתי. אפשר להדגים את הפער הזה בישראל באמצעות כמות ואיכות המרחבים הציבוריים במרכז ובפריפריה או בערים ערביות לעומת ערים יהודיות.
מרחב ציבורי ומרחב פרטי

המרחב הציבורי משותף ונוצר לשימוש פתוח של הקהילה לעומת המרחב הפרטי שהוא בבעלות פרטית או תאגידית. המרחב הציבורי בנוי למען החברה – הציבור ועל כן הוא כולל חוקים ומגבלות שנועדו למנוע פעולות מסוימות הנחשבות לבלתי ראויות ולא הולמות, למשל, צריכת סמים ואלכוהול, עשיית צרכים או חשיפה מגונה. המרחב הציבורי נחשב אמנם למקום שלכל אחד יש זכות גישה להשתמש בו, לעומת מרחב פרטי שעשוי להגביל את שימושם של קבוצות שונות, אך ישנם מרחבים ציבוריים המדירים קבוצות מסוימות מהם כגון הומלסים או אפילו ילדים, צעירים או משפחות. במרחבים אלו ננקטים אמצעים כדי להפוך את המרחב לפחות מושך עבורם, כמו הסרה או תכנון של ספסלים שלא ניתן להשתמש בהם ללינה ומנוחה, הגבלת הגישה למרחב בזמנים מסוימים או נעילת אזורים מסוימים. כוחות המשטרה מעורבים לעיתים בהוצאת חברים 'לא רצויים' מהמרחבים הציבוריים. במקומות מסוימים חוסר הנגישות הוא זה המגביל את השימוש של קבוצות מסוימות במרחב הציבורי בין אם זה מרשלנות תכנונית ובין אם זה במכוון, דבר הפוגע בבעלי נכות או בהורים הלוקחים את ילדיהם בעגלה.
קיים מרחב פרטי עם אופי ציבורי – קניון למשל, שלמרות חופש התנועה שניתן למשתמשים בו, הוא מתחם שיש לו גבולות פיזיים ברורים ומוגדרים שמייחדים אותו ומבלטים אותו ביחס לשטחים מסביב.
מרחב ציבורי בבעלות פרטית ומרחב ציבורי עסקי

מרחב ציבורי בבעלות פרטית, המכונה גם שטח פתוח ציבורי בבעלות פרטית, הוא מרחב ציבורי הפתוח לקהל, אך בבעלות גוף פרטי, בדרך כלל גוף המפתח נכסים מסחריים. המרת מרחבים ציבוריים בבעלות ציבורית לחללים ציבוריים בבעלות פרטית מכונה הפרטת המרחב הציבורי והיא תוצאה נפוצה של פיתוח והתחדשות עירונית.
סוגיית ההפרטה של המרחב הציבורי מעלה ביקורות רבות מצד קבוצות אזרחיות. שותפויות ציבוריות-פרטיות קיבלו שליטה משמעותית על הפארקים הציבוריים וגני המשחקים באמצעות קבוצות שמירה שהוקמו כדי לנהל את מה שנחשב למנוהל על ידי רשויות ציבוריות שונות. ניהולו של המרחב הציבורי העסקי מושפע מהתאגדות של בעלי עסקים במרחב העירוני לכדי קהילה אחת חזקה, הפועלת בליווי ושיתוף פעולה מלא עם הרשויות השונות. ארגונים פרטיים רשאים לחייב מיסוי על עסקים מקומיים ומפעלים קמעונאיים כך שהם עשויים לספק שירותים פרטיים מיוחדים כמו שיטור ומעקב מוגבר, פינוי אשפה או שיפוץ רחוב, שבדרך כלל נופלים על כספי הציבור.
חללים חצי-ציבוריים

פרשנות מרחיבה של מרחב ציבורי כוללת גם מקומות שהכלל יכול להנות מהם באמצעות תשלום כמו בית קפה או בית קולנוע. חנות היא דוגמה למרחב ציבורי שנע בין שתי המשמעויות: כל אחד יכול להיכנס ולהסתכל סביבו ללא התחייבות לקנות, אך פעילויות שאינן קשורות למטרת החנות אינן מותרות ללא הגבלה. האולמות והרחובות במרכזי קניות עשויים להיות מוכרזים כמקום ציבורי ועשויים להיות פתוחים כאשר החנויות סגורות. באופן דומה פועלים גם אולמות ותחנות ההמתנה לתחבורה ציבורית.
השוואה בין סוגי המרחבים

סוגי המרחבים הציבוריים נבדלים בהיררכית החופשיות בשימוש בהם:
מרחב ציבורי מובהק: כל מקום ציבורי או פרטי שהגישה אליו אינה מוגבלת, הוא פתוח לכולם תמיד וללא דמי כניסה. לדוגמה: הרחובות, הכיכרות, המעברים, השטחים הפתוחים והפארקים.
מרחב ציבורי משולב :מרחבים ציבוריים שניתן ליישם בהם פעולות התערבות באופן סדיר, לפי זמן מסוים שנקבע מראש. תחת הגדרה זו נכללים כל המוסדות שמעניקים שירותים שונים לציבור, לדוגמה: מוסדות ציבור הפתוחים לקהל, גנים ארכאולוגיים, מוזאונים, מתחמי קניות וקניונים. מקומות אלה פתוחים לכלל הציבור ללא הבדל מין, גיל, דת, גזע וכו' אך אינם פתוחים "7\24", הכניסה מוגבלת בזמן פעילות שנקבע מראש.
מרחב ציבורי למחצה: מרחבים המאפשרים גישה של הציבור אליהם באופן מבוקר ומוגבל, לדוגמה, מוסדות דת. לכאורה כל אחד יכול לבקר במוסדות דת שונים (אפילו אם אינו משתייך לאותה דת) אך זה מותנה בהתאמת קוד הלבוש וקוד ההתנהגות לאותו מרחב/מוסד.
מרחב פרטי למחצה: מרחבים שלא ניתן להיכנס אליהם בלי רשות, לדוגמה: חניה פרטית, חצר, רחבה מול הבית, גינה פרטית.
מרחב פרטי מובהק: המרחב המצוי בבעלות פרטית ללא גישה ציבורית, לדוגמה: מתחמי המגורים הפרטיים.
ראו גם

פרויקט המקומות הציבוריים
תכנון משתף
הערות שוליים

↑  Carmona, M. (2014). Re-theorising contemporary public space: a new narrative and a new normative. Journal of Urbanism: International Research on Placemaking and Urban Sustainability, 1-33
1 2  Habermas, Jürgen. 1962. The Structural Transformation of the Public Sphere: An Inquiry into a Category of Bourgeois Society. Cambridge, MA: MIT Press
↑  Jameson, F. 1997: "Is Space Political?", in: Leach, N. (ed.), Rethinking of Architecture, London, New York: Routledge, pp. 255-271
1 2  Lucy M Abbott, The conceptual public sphere and its problems: Habermas, political action and the Arab states, Journal of International Political Theory 12, 2016-10-01, עמ' 365–379 doi: 10.1177/1755088216651302
1 2  עמותת מרחב - התנועה לעירוניות בישראל, מרחב עירוני ציבורי, באתר שחרית
1 2  ראסם ח'מאיסי, המרחב הציבורי וחזות היישובים הערביים בישראל — הסרת חסמים ומימוש אתגרי פיתוח, חיפה: אוניברסיטת חיפה, המרכז היהודי ערבי וקרן פרידריך אברט בישראל, 2016 (PDF)
↑  גלעד רוזן וערן רזין, מתחם המגורים המגודר בישראל: שלב חדש של היבדלות במרחב, סוציולוגיה ישראלית ט (1), תשס"ז־2007, עמ' 103–126‏, JSTOR 23442061
↑  אריה גרין, נא להחזיר לשולח: הפרטת דואר ישראל היא עבודה בעיניים, באתר מידה, ‏2018-07-04
↑  אראלה גנן ונורית אלפסי, ירושלים של כסף: משילות עירונית, יזמות עסקית ועיצוב המרחב, סוציולוגיה ישראלית יג (1), תשע״א־2011, עמ' 107–134‏, JSTOR 23442875
| --- | --- |
בקרת זהויות :  NLI: 987007539351405171  BnF: cb12202731g (data)  LCCN: sh89001287  NKC: ph883825
מועדון ווינX: הרפתקה קסומה

| --- | --- |

כרזת הסרט בעברית
 מבוסס על:  מועדון ווינX
 בימוי:  איג'יניו סטראפי
 הופק בידי:  איג'יניו סטראפי
 תסריט:  איג'יניו סטראפי, שון מוליניו
 מדבבים:  ראו כאן
 מדבבים בעברית:  ראו כאן
 מוזיקה:  פאולו בגליו
 מדינה:  איטליה איטליה
 חברת הפקה:  Rainbow CGI 
 חברה מפיצה:  Rainbow Pictures
 שיטת הפצה:  וידאו על פי דרישה 
 הקרנת בכורה:  איטליה 29 באוקטובר 2010  ישראל 21 ביולי 2011
 משך הקרנה:  כ-90 דקות  כ-45 דקות (ארצות הברית)
 שפת הסרט:  איטלקית (הסרט דובב לשפות נוספות, ביניהן: עברית, אנגלית וצרפתית)
 סוגה:  סרט בהנפשה ממוחשבת, סרט פנטזיה, סרט הרפתקאות, סרט קומדיה, סרט רומנטי, סרט מוזיקלי
 תקציב:  35 מיליון דולר
 סרט קודם:  מועדון ווינX: סוד הממלכה האבודה
 סרט הבא:  מועדון ווינX: במעמקי הים הקסום (סרט אתחול)
 אתר רשמי
 דף הסרט ב־IMDb
 
מועדון ווינX: הרפתקה קסומה (באיטלקית Winx Club 3D: Magica Avventura) הוא סרט קולנוע איטלקי בהנפשה ממוחשבת משנת 2010 מסוגת פנטזיה, הרפתקאות, קומדיה, רומן ומוזיקה. הסרט מבוסס על סדרת ההנפשה האיטלקית "מועדון ווינX" ששודרה לראשונה בשנת 2004 והופצה ברחבי העולם, בנוסף הסרט מהווה המשך לסרט "מועדון ווינX: סוד הממלכה האבודה" משנת 2007. הסרט בוים והופק על ידי איג'יניו סטראפי ונכתב על ידיו ועל ידי שון מוליניו מחברת ההפקה "Rainbow S.p.A".
במהלך הסרט יש שני קווי עלילה עיקריים. הראשון עוסק באירוסים של בלום וסקאי המתבטלים בגלל ארנדור, אבא של סקאי, עקב אירועים שהתרחשו בעבר. בעקבות כך בלום בדיכאון והוריה מנסים למצוא לה חתן חדש. השני עוסק בעץ החיים, עץ הנמצא בכפר הפיקסים ממנו נוצרת האנרגיה החיובית אשר מאבד את אנרגיית הקסם שלו בגלל בנות טריקס והמכשפות הקודמות ששוחררו ממימד אובסידיאני. עקב כך בנות ווינX והמומחים יוצאים לאברם, עיר אבודה בארקליון, שם נמצא זרע של קסם טוב היכול להחזיר את המצב לקדמותו.
הסרט הוקרן במדינות רבות, ביניהן איטליה, צרפת וישראל, ודובב לשפות שונות בהתאם למדינה בה הוא הוקרן. הסרט עלה לראשונה לאקרנים באיטליה ב-29 באוקטובר 2010. בישראל הסרט הוקרן לראשונה בדיבוב לעברית בבתי הקולנוע ב-21 ביולי 2011 בתלת־ממד בהפצת "סרטי שפירא". בארצות הברית הסרט שודר לראשונה בדיבוב לאנגלית בערוץ ניקלודיאון ב-20 במאי 2013 לאחר שהערוץ רכש את הזכויות של הסדרה, אורך הסרט היה כ-45 דקות לעומת הסרט המקורי שאורכו כ-90 דקות.
בשנת 2014 יצא סרט אתחול בשם "מועדון ווינX: במעמקי הים הקסום", הסרט היה שונה במספר פרטים מסרט זה ומהסרט הקודם. בסרט הוזכר שסקאי הוא הנסיך של ארקליון ושהוא מאורס לבלום.
עלילה > זמן הסרט ביחס לסדרה

זמן הסרט ביחס לסדרה נשאר כתעלומה, אף על פי שניתן להסיק שהסרט מתרחש לאחר או בזמן העונה הרביעית, מפני שהסרט יצא לאחר שידורה, ובנות ווינX בעלות כוח המאמינות, כוח אותו הן השיגו בעונה הרביעית. בסרט נאבו חי, אף על פי שהוא מת בפרק "יום הדין" (עונה 4, פרק 102). כשהוא מת, מלכת הפיה לשעבר, מורגנה, אמרה שהיא תטפל בו, דבר שבזכותו אפשר לחשוב שהיא הצליחה לרפא את נאבו ולהחזיר אותו לחיים, ולכן הוא מופיע בסרט חיי ונושם, אך בעונה החמישית מוזכר שהוא מת. בנוסף היליה בעל אותה תסרקות שהייתה לו בעונה השנייה והשלישית, אף על פי שהוא שינה אותה בעונה הרביעית, כנ"ל לגבי ליילה. עם זאת, רוקסי, פיה שהצטרפה להרפתקאות של בנות ווינX החל מהעונה הרביעית, לא מוזכרת בסרט, אף על פי שנכללה בגרסה הראשונית שלו. יש מעריצים הטוענים שהסרט התרחש לאחר פרק 13 בעונה הרביעית, פרק שאחריו הקסומים השחורים של המעגל השחור, הנבלים הראשיים של העונה, יצאו להפוגה, ולכן לבנות ווינX היה זמן פנוי לעשות את הדברים המתרחשים בסרט. בסדרה אף אירוע שקרה בסרט לא מוזכר, האזכור היחיד שיש בסדרה הקשור לסרט הוא דמותה של פג, שהופיעה בפרק "ווינX לנצח" (עונה 6, פרק 156) בתור הסוסה שרכבו עליה דפני ובעלה, ת'ורן, לאחר שהתחתנו.
דמויות ומדבבים

בגרסה העברית והאיטלקית רוב המדבבים המקוריים מהסדרה דיבבו גם בסרט. במאית הדיבוב של הסרט בעברית היא אורנה כץ ומפיקת הדיבוב היא יונית עוזרי מנחם.
| שם הדמות | מדבב/ת באיטלקית | מדבב/ת בעברית | מידע על הדמות |
| --- | --- | --- | --- |
| בלום | לטיסיה צ'אמפה | ענת ארליך | הנסיכה של ספארקס, הפיה של אש הדרקון, בת זוגו של סקאי |
| סטלה | פרלה ליברטורי | עמית סגל | הפיה של השמש הזורחת, בת זוגו של ברנדון |
| פלורה | אילריה לטיני | אורלי תגר | הפיה של הטבע, בת זוגו של היליה |
| ליילה | לאורה לנאי | רוני נדלר | הפיה של הגלים, בת זוגו של נאבו |
| מוזה | ג'מה דונטי | אסתר אתי קסטרו | הפיה של המוזיקה, בת זוגו של ריבן |
| טקנה | דומיטילה ד'אמיקו | ענבל שכנר | הפיה של הטכנולוגיה, בת זוגו של טימי |
| סקאי | מרקו ויויו | עמרי רוזנצוויג | מומחה, הנסיך של ארקליון, בן זוגה של בלום |
| ברנדון | מקסימיליאנו אלטו | קובי ליקורמן | מומחה, בן זוגה של סטלה |
| ריבן | מירקו מזנטי | גיל נתנזון | מומחה, בן זוגה של מוזה |
| היליה | פרנססקו פזולי | אורי אומנותי | מומחה, בן זוגה של פלורה |
| טימי | קורדו קונפורטי | זיו מאיר | מומחה, בן זוגה של טקנה |
| נאבו | סאשה די טוני | דן שצברג | מומחה, בן זוגה של ליילה |
| אייסי | טטיאנה דסי | רונה בקרמן | מכשפת הקרח, אחת משלישיית בנות טריקס |
| דארסי | פדריקה דה בורטולי | טלי בן-יוסף | מכשפת האשליות, אחת משלישיית בנות טריקס |
| סטורמי | ולריה וידלי | אדוה פרץ | מכשפת הסופות, אחת משלישיית בנות טריקס |
| בלדונה | מוניקה מיגלורי | אורלי קטן | מכשפת הקרח והקור, אחת משלישיית המכשפות הקדומות |
| ליסיס | פסקואלה אנסלמו | טלי בן-יוסף | מכשפת החושך וההיפנוזה, אחת משלישיית המכשפות הקדומות |
| ת'רמה | סינזיה וילרי | אורנה כץ | מכשפת הרוח והסופות, אחת משלישיית המכשפות הקדומות |
| לוקט | ביאטריס בולוגנה |  | הפיקסית של המפתחות, מחוברת לבלום |
| צ'טה | פרלה ליברטורי | הללי היבש | הפיקסית של הרכילות והפטפוטים, מחוברת לפלורה |
| אמור | אילריה לטיני |  | הפיקסית של האהבה, מחוברת לסטלה |
| טון | לטיסיה צ'אמפה |  | הפיקסית של הסדר והניקיון, מחוברת למוזה |
| דיג'יט | ג'מה דונטי | לורה שופוב | הפיקסית של הטכנולוגיה, מחוברת לטקנה |
| פיף | דומיטילה ד'אמיקו | דומיטילה ד'אמיקו | הפיקסית של השינה, מחוברת לליילה |
| קיקו | איוון אנדריאני | איוון אנדריאני | ארנב המחמד של בלום |
| פג |  |  | סוסת המחמד של בלום, בסיום הסרט נהפכה לפגסוס. הדמות החדשה היחידה בסרט. |
| פרגונדה | עמנואלה רוסי | ענת ניב | מנהלת בית ספר אלפיה |
| גריזלדה | פרנסה לומצ'י | אורלי קטן | הסגנית של המנהלת פרגונדה |
| גריפין | אנטונלה ג'אניני | אורית פלג | מנהלת המגדל המעונן |
| אוריטל | פרנססקו פרנדו | אלי לולאי | אביה הביולוגי של בלום, המלך של ספארקס |
| מריון | קלאוגיה רזי | שרון שחל | אמה הביולוגית של בלום, המלכה של ספארקס |
| דפני | רוברטה פליני | אורנה כץ | רוח, אחותה של בלום |
| ארנדור | פאבלו מארצ'ס | עמי מנדלמן | אביו של סקאי, המלך של ארקליון |
| וונסה | ברברה די בורטולי | אורית פלג | אמה המאמצת של בלום |
| מייק | רוברטו סרטומה | יורם יוספסברג | אביה המאמץ של בלום |
| כתבת | קלאודיה קטאני | טליה ברקאי | כתבת מתוכנית הטלוויזיה "זהו מג'יקס" |
| דמויות שונות |  | עלמא היבש (פיה) עפרון אטקין (שומר) |  |
הפקה

איג'יניו סטראפי החל לתכנן את הסרט בשנת 2007, כאשר הסרט "מועדון ווינX: סוד הממלכה האבודה" היה עדיין בהפקה. הרעיון המרכזי של הסרט, לדברי היוצר, הוא שלכל דבר יש חיסרון ותמיד צריך להיות מוכנים אליו. בסרט הקודם, בלום, גיבורת הסרט, הגשימה את חלומה בכך שהתאחדה עם הוריה והממלכה. הסרט מראה מה קרה לאחר מכן, ואיך היא חיה כנסיכה: יש חוקים שמרניים, נימוסים ואיסור פתאומי על יחסיה עם סקאי. למעשה, החיים שנראו לה קודם קסומים נראים לפתע קשים. היוצר ציין שאם נגשים את חלומותינו, החיים שלנו יכולים להשתנות בצורה קיצונית. הסרט, לפי היוצר, הוא לא רק לילדים, אלא גם למבוגרים, ובשבילם נוספו סצנות שונות המתבססות על מיתולוגיות וסיפורים מוכרים. למשל, היחסים עם סקאי שנאסרו על ידי אביו דומים לטרגדיה "רומיאו ויוליה" שכתב ויליאם שייקספיר, ועץ החיים מזכיר את עץ הדעת מהסיפור המקראי.
כמו הסרט הקודם, גם הפקת סרט זה ארכה זמן רב. בעקבות התפתחות טכנולוגיית ההנפשה הממוחשבת, הוחלט שהסרט יופק בהנפשה ממוחשבת ותלת־ממדית. כל חלקי הסרט מקוריים על אף שניתן היה למחזר חלקים מהסרט הקודם שהופק גם הוא בהנפשה ממוחשבת. סטראפי, מנהל הסטודיו פרנצ'סקו מסטרופיני ואנשי צוות נוספים נסעו למדינות שונות במשך זמן רב כדי לאסוף את המידע הדרוש לטכנולוגיה. היוצרים התמודדו עם האתגר שבשמירת המראה המוכר של הדמויות. הם התחשבו בגובה, בשיער ובהבעה. צוות של 400 איש עבד על הסרט. בסך הכל נוצרו 5,000 רישומים הממחישים 90 עיצובי סטים ו-220 דגמי דמויות בתלבושות ובצורות שונים. הסרט מורכב מכ-125,000 קטעים ויותר מ-5 מיליון שכבות. תשומת הלב לפרטים הקטנים הייתה בראש סדר העדיפויות של היוצרים, במיוחד בשמלות ובתסרוקות הבלתי שגרתיות של הדמויות. בנוסף, הפקת הסרט העלתה את שכר היוצרים בכ-30% מהשכר הקודם, דבר שסטראפי קיווה שישתלם. "Rainbow S.p.A" היא החברה האיטלקית הראשונה שיצרה בעצמה סרט בהנפשה ממוחשבת ותלת־ממדית.
מדיה > הפצה ביתית

הסרט הופץ ב-DVD וב-Blu-ray באיטליה ב-4 במרץ 2011. בישראל DVD של הסרט הופץ באוקטובר 2011 על ידי "NMC".
מדיה > פסקול

לסרט יצא פסקול מוזיקלי הכולל אחד עשר שירים באורך 44:13 דקות שהופץ לראשונה ב-1 באוקטובר 2010. כל שירי הפסקול מושמעים במהלך הסרט ומבוצעים על ידי המדבבים. הפסקול נוצר על ידי חברת התקליטים "Rainbow Media Pte Ltd", ומילותיו נכתבו על ידי אליסה רוסלי. בישראל רק ארבעה שירים מתוך הפסקול דובבו לעברית. מנהלת המוזיקה של הסרט הייתה אורנה כץ, ומבצעות השירים היו אסתר אתי קסטרו ("עולם של פלאות", "מאמינות", "פלא האהבה") ורוני נדלר ("כוח בנות").
מילות השיר "מאמינות" בעברית היו שונות מהמילים המקוריות בסדרה, למרות שהמנגינה נשארה אותו דבר.
| (Winx Club 3D: Magica Avventura (Colonna Sonora Originale> מס' | (Winx Club 3D: Magica Avventura (Colonna Sonora Originale> שם | (Winx Club 3D: Magica Avventura (Colonna Sonora Originale> כותב(ים) | (Winx Club 3D: Magica Avventura (Colonna Sonora Originale> משך | (Winx Club 3D: Magica Avventura (Colonna Sonora Originale>  | (Winx Club 3D: Magica Avventura (Colonna Sonora Originale>  | (Winx Club 3D: Magica Avventura (Colonna Sonora Originale>  | (Winx Club 3D: Magica Avventura (Colonna Sonora Originale>  | (Winx Club 3D: Magica Avventura (Colonna Sonora Originale>  | (Winx Club 3D: Magica Avventura (Colonna Sonora Originale>  |
| --- | --- | --- | --- | --- | --- | --- | --- | --- | --- |
| 1. | Tutta La Magia Del Cuore (עולם של פלאות)   | אליסה רוסלי | 2:55 |  |  |  |  |  |  |
| 2. | Believix (מאמינות)   | אליסה רוסלי | 3:05 |  |  |  |  |  |  |
| 3. | Insopportabile Alchimia (בנות טובות בנות רעות)   | אליסה רוסלי | 2:43 |  |  |  |  |  |  |
| 4. | Per Sempre (לנצח)   | אליסה רוסלי | 3:23 |  |  |  |  |  |  |
| 5. | Due Destini In Volo (אל תעיר אותי)   | אליסה רוסלי | 4:12 |  |  |  |  |  |  |
| 6. | Fatto Apposta Per Me (בנות מפורסמות)   | אליסה רוסלי | 3:21 |  |  |  |  |  |  |
| 7. | Supergirl (כוח בנות)   | אליסה רוסלי | 3:17 |  |  |  |  |  |  |
| 8. | Mentre Il Mondo Gira (אהבה לא יכולה להידחות)   | אליסה רוסלי | 3:47 |  |  |  |  |  |  |
| 9. | Irraggingibile (אין סוף)   | אליסה רוסלי | 4:35 |  |  |  |  |  |  |
| 10. | Big Boy (ילד גדול)   | אליסה רוסלי | 2:53 |  |  |  |  |  |  |
| 11. | Ora Sei Libertà (פלא אהבה)   | אליסה רוסלי | 10:02 |  |  |  |  |  |  |
| משך כולל: | משך כולל: | משך כולל: | 44:13 |  |  |  |  |  |  |
מדיה > אתר אינטרנט

לסרט נוצר אתר אינטרנט בו ניתן לצפות בטריילר, לקרוא את עלילתו ולהוריד ולצפות בתמונות. בישראל נוצר לסרט אתר שונה מהאתר המקורי, בו היה ניתן לראות את הטריילר של הסרט ולשחק במשחק זיכרון עם תמונות מתוך הסרט.
באתר האינטרנט הרשמי של ערוץ ניקלודיאון היה משחק המבוסס על הסרט בשם "Winx Club: Magical Adventure" בו בלום נלחמת מול בנות טריקס שהיא רוכבת על פג. המשחק כיום אינו זמין.
מדיה > מוצרים נלווים

בסגנון הסרט יצאו מספר נרחב של מוצרים נלווים הכוללים בובות צעצוע של הדמויות עם תלבושות מהסרט, מגזינים הכוללים פעילויות וקומיקס המבוסס על הסרט, ואלבום מדבקות אספנות.
ביקורות

הסרט קיבל ביקורות שליליות שכינו אותו בינוני, משעמם וחסר ייחודיות. לייטה טורנבואוני, כתבת מהאתר האיטלקי "לה סטמפה", תיארה את הסרט כך: "צבע ורוד, כוכבים, עלי כותרת, בועות, צורות ואיפור". באתר האינטרנט "Mymovies.it", מריאנה קאפי כתבה שהיא משוכנעת שהסרט המצויר לא יהיה פופולרי, ושהוא יהפוך במהרה לצעצוע יפה בסך הכול. בנוסף היא הוסיפה שעלילת הסרט הזכירה לה סרט של "שרק". אנטונלו מורו, כתב מאתר "EveryEye", גרס כי עלילת הסרט חסרת ייחוד, ושהדמויות מונפשות בצורה לא טבעית המזכירה בובות פלסטיק, בנוסף הוא הוסיף שהסרט לא יעניין את קהל היעד.
דייגו אלטובלי מאתר "FilmUP", ציין שעלילת הסרט חסרת מקוריות, ושלדמויות אין אישיות. האתר "Filmtotaal" כתב שהמסרים החיוביים הטמונים בסרט לא יהיו מובנים על ידי הצופים הצעירים, והם ישימו לב רק למסירות של הגיבורות למראה שלהן. בנוסף הוא הוסיף שהלבוש של הדמויות לא מהווה דוגמה טובה לילדות קטנות. הסקירה מציינת גם שהסרט חסר מקוריות ושהוא כמו תערובות של אחד מסרטי "הארי פוטר" ו"אווטאר".
בישראל, גלי פיאלקוב מאתר "הארץ", כתבה שבסרט יש יותר מידי דמויות, אך חובבי הפיות וסיפורי האהבה יתחברו לסרט. בנוסף היא הוסיפה שהעיניים של הדמויות הנשיות גדולות לעומת גופן הצר, דבר שלא מתאים לקהל היעד. המגזין הישראלי "עולם הילדים" העניק לסרט כתבת שער בגיליונו השלושים. את הכתבה כתב דורון פרידמן, בה תוארה עלילת הסרט והיו עובדות על הסדרה. בנוסף צורף לעיתון דף תחרות עם שאלה, שמי ששולח אותו למשרדי העיתון עם תשובה נכונה יכול לזכות בכרטיסים חינם לסרט.
פרסים ומועמדויות

| שנה | טקס | פרס | תוצאה |
| --- | --- | --- | --- |
| 2010 | פרסי 3D האיטלקיים | סרט האנימציה הטוב ביותר | זכייה |
| 2011 | פרס דוד דה דונטלו | אפקטים חזותיים הטובים ביותר | מועמדות |
ראו גם

מועדון ווינX
הערות שוליים

↑  Orgoglio Winx
↑  Mo'adon Winx: harpatka ksuma, באתר IMDb
↑  מועדון ווינX - הרפתקה קסומה (2011), באתר אישים
↑  Tutti contro le Winx. E Winx Club 3D- Magica Avventura al Giffoni FF, באתר CasertaNews,‏ 21 ביולי 2010
↑  Note di regia del film d'animazione "Winx Club 3D - Magica Avventura", באתר CinemaItaliano.info
↑  Note di produzione del film d'animazione"Winx Club 3D - Magica Avventura", באתר CinemaItaliano.info
↑  שלי אלעזר, מפינוקיו עד בנות הפאואר פאף: די.וי.די חדשים לילדים, באתר הארץ, 4 בדצמבר 2011
↑  מועדון ווינX- הרפתקה קסומה- משחק זיכרון, באתר יוטיוב
↑  Winx Club Magical Adventure Nick Game, באתר יוטיוב
↑  Winx Club Magical Adventure Toy/Story Book Russian Commercial, באתר יוטיוב
↑  Winx Club 3D - Magica Avventura
↑  WINX CLUB 3D - MAGICA AVVENTURA
↑  RECENSIONE WINX CLUB 3D - MAGICA AVVENTURA
↑  Winx Club 3D - Magica Avventura
↑  WINX CLUB - MAGISCH AVONTUUR
↑  גלי פיאלקוב, מועדון הווינקס הרפתקה קסומה: רק לילדות שאוהבות פיות, באתר הארץ, 21 ביולי 2011
↑  Premi e nomination Winx Club 3D - Magica Avventura
↑  I vincitori della 1° edizione degli Italian 3D Awards
בנות ווינX במראה מאמינות, מתוך הסרט
בנות ווינX והמומחים, מתוך הסרט
איג'יניו סטראפי, יוצר הסרט
אחד מן המגזינים שיצאו לסרט
פינחס מנחם אלתר

רבי פינחס מנחם אלתר (כ"א בתמוז ה'תרפ"ו, 3 ביולי 1926 - מוצאי פורים דמוקפין אור לט"ז באדר ה'תשנ"ו, 7 במרץ 1996) היה אדמו"ר בשושלת חסידות גור ונשיא מועצת גדולי התורה של אגודת ישראל ב-4 השנים האחרונות לחייו. לפני כן שימש במשך שנים רבות ראש ישיבת שפת אמת, חבר מועצת גדולי התורה של אגודת ישראל ויו"ר אגודת ישראל. ידוע בשם הפני מנחם על שם ספרו.